
Daar is baie lewenslesse wat ons kan leer uit die verhaal van Job. In Wanneer God stilbly verduidelik Johan Smit dat ons, net soos Job, soms ook te staan kom voor tragedies en die ontnugterende gevolge daarvan. 
     Hierdie Bybelstudie is nie ’n teks-vir-teks-ontleding van die boek Job nie, maar lig in 25 dele die be​langrikste temas uit, soos:

· Waarom gebeur slegte dinge met my?

· Is lyding die straf op sonde? 
· Waar kan ’n mens wysheid vind?

· God praat op verskillende maniere.
Johan Smit sluit af met ’n bylaag bestaande uit drie hoofstukke oor sake soos die doel van lyding, die Christen en lyding en hoe ’n mens iemand kan help wat deur ’n moeilike tyd gaan. 
     Wanneer God stilbly gaan nie net oor iemand besonders wat lank gelede geleef het nie, maar oor die manier waarop die lewende God vandag nog in mense se lewens teenwoordig is te midde van moeilike om​stan​dig​hede. 
Spesifikasies:

Kort kopie


In Wanneer God stilbly ondersoek Johan Smit in 25 hoofstukke belangrike temas in die Bybelboek Job, en wys hoe die lewende God vandag nog in mense se lewens teenwoordig is te midde van moeilike omstandighede. Dié Bybelstudie sluit af met ’n bylaag bestaande uit drie hoofstukke oor sake soos die doel van lyding, die Christen en lyding en hoe ’n mens iemand kan help wat deur ’n moeilike tyd gaan. 

Oor die outeur


Johan Smit het al ongeveer 100 boeke oor ’n verskeidenheid onderwerpe gepubliseer. Hy was predikant in die NG Kerk-gemeentes Wynberg, Bellville-Oos en Helderberg. Hy is getroud met Nina en hulle woon in Somerset-Wes.

Unieke verkooppunte

· Topverkoper-outeur.

· Bevat ’n bylaag met 3 hoofstukke.

· Ondersoek die hooftemas in die Bybelboek Job.

· Vir individuele en groepstudie.

Ander boeke deur die outeur

· Jesus se raaisel-stories

· Dag na dag dra Hy ons

Wanneer God stilbly


’n Bybelstudie oor Job

